cyanic-selkie/wikianc huggingface dataset:
Larry (kat)
Eerste jaar in Downingstraat
In teenstelling met sy voorgangers sedert 1929, word Larry se versorging nie deur die belastingbetaler befonds nie, maar deur die personeel van Downingstraat 10. Fondsinsamelingspogings om vir sy kos te betaal het blykbaar 'n vasvrae-aand vir Downingstraatpersoneel, wat in die staatskantore gehou is, ingesluit. Larry se wedervaringe en waarnemings oor sy lewe by Nommer 10 het die onderwerp van 'n weeklikse spotprent in The Sunday Express, geteken deur die spotprenttekenaar Ted Harrison, geword.
Tweede jaar in Downingstraat
Op 28 Augustus 2012 het Larry sy eerste muis in die openbaar doodgemaak; hy het die dooie muis op die grasperk voor nommer 10 neergegooi. Tydens die September 2012 kabinetskommeling is berig dat Larry sy posisie as Hoofmuisvanger van die Kabinetskantoor behou het. Die grasie was egter van korte duur omdat daar berig is dat Larry afgedank is en deur Freya vervang is. Ten spyte daarvan het Larry op 26 September by die ingang van Downingstraat 10 teen die herfsstorms skuiling gesoek.
Sesde jaar in Downingstraat
Aan die begin van Augustus, te midde van berigte van voortgesette venynige skermutselings tussen Larry en Palmerston, het dit aan die lig gekom dat die Kabinetskantoor dit oorweeg om nog 'n Hoofmuisvanger aan te stel om die muisprobleem te hanteer. Die hoofsweep, Gavin Williamson, het gesê dat die kat Cromwell genoem sal word.
Toekennings en erkennings
In Oktober 2012 is Larry by die Battersea Honde- en Kattehuis met 'n blou muurplaat vereer.
Swahili
Swahili (Kiswahili of kiSwahili, letterlik: "taal van die Swahili-volk") is 'n taal wat gepraat word in Oos-Afrika en behoort tot die Bantoetaalfamilie. Meer as 150 miljoen mense praat Swahili, maar slegs 5–15 miljoen hiervan is moedertaalsprekers. Swahili is ná Arabies, Frans en Engels die belangrikste taal in Afrika. Die naam Swahili is afgelei van Arabies سواحل Sawāhil wat "kuste" beteken en na die geografiese verspreiding verwys. Die term "Swahilikus" is as 't ware 'n pleonasme, aangesien dit letterlik "kustekus" beteken.
Matt Riviera
Matt Riviera is 'n Amerikaanse akteur, vervaardiger, en skrywer. Hy is bekend vir sy rolle in die rolprente A Day in the Life of a Professional Wrestler (2010) en ''At What Cost? Anatomy of Professional Wrestling (2014), en in die televisiereeks Traditional Championship Wrestling'' (2012).
Jean Raspail
Jean Raspail (5 Julie 1925 – 13 Junie 2020) was 'n Franse skrywer en reisiger. Verskeie van sy boeke handel oor historiese persoonlikhede en eksplorasie. Die luisterryke Grand Prix du roman de l'Académie française en Grand prix de littérature de l'Académie française pryse is deur die Franse akademie aan hom toegeken. Hy is veral bekend om sy opspraakwekkende roman uit 1973 getitel Omsingel die laer van die heiliges, wat oor massa-immigrasie uit die Derde Wêreld na Europa handel.
UEFA Europa League
Die UEFA Europa League is die tweede Europese bekertoernooi vir sokkerklubs ná die Champions League. Die toernooi word deur UEFA georganiseer. In 1999 is die toernooi met die Bekerwenner-beker saamgesmelt. Tot 2009 het die toernooi UEFA-beker geheet, maar nadat die toernooi met die Intertoto-beker saamgesmelt het, is die naam verander.
Swahili
Swahili as voertaal
In die praktyk het Swahili as die enigste parlementstaal in Kenia nie langer as 5 jaar gehou nie:
Donald Richards
Donald Richards (24 Maart 1919 – 26 September 1953) was 'n Amerikaanse akteur. Hy was bekend vir sy rolle in die televisiereekse The Ed Sullivan Show (1948), Armstrong Circle Theatre (1950), The Saturday Night Revue with Jack Carter (1950), en Songs for Sale (1950).
Vlag van Israel
Die nasionale vlag van Israel (Hebreeus: דגל ישראל, Degel Jisra'él; Arabies: علم إسرائيل, ʿAlam Israʼīl) is op 28 Oktober 1948 amptelik goedgekeur, vyf maande nadat die Staat Israel tot stand gekom het. Dit verteenwoordig die staat, sy soewereiniteit, sy instansies en sy burgers, sowel in Israel asook in die wêreld. Die vlag vertoon ’n blou Dawidster tussen twee horisontale blou bane op ’n wit agtergrond. Die Israeliese vlagwetgewing bepaal die amptelike afmetings op 160 by 220 cm. Daarom is die amptelike verhoudings 8:11. Variante met ’n wye verskeidenheid van verhoudings kan gevind word, met 2:3 wat algemeen is.
Gebruik van die vlag voor die totstandkoming van die Staat Israel
Ten tyde van die Jisjoew (היישוב; die Joodse gemeenskap in Palestina voor die totstandkoming van die Staat Israel) het die vlag die Sionistiese beweging gedien en is dit in die openbaar by amptelike plegtighede gehys. Soldate van die Pionierskorps (חיל החפרים, Geil ha-Gapparim), een van die eerste eenhede van Jisjoew-vrywilliges in die Britse leer tydens die Tweede Wêreldoorlog, van wie baie in April 1941 as krygsgevangenes in die hande van die Nazi's geval het, het reeds in 1940 die Jisjoewvlag onder die Britse vlag gehys toe hulle in die Westelike Woestyn (Egipte) gedien het. Verantwoordelik hiervoor was hulle leier Yosef Almogi (יוסף אלמוגי). Baie foto's wat hiervan getuig het in die nalatenskap behoue gebly van diegene wat uit die gevangeskap bevry is.
Swahili
Swahili as voertaal
Die Suid-Soedanese regering het van Swahili die tweede amptelike taal, ná Engels, gemaak om sy betrekkinge met die Oos-Afrikaanse lande, waar Swahili 'n amptelike taal is, te verdiep. Suid-Soedan het Tanzaniese onderwysers genooi om Swahili-lesse in Suid-Soedanese skole aan te bied.
Néstor Kirchner
Néstor Kirchner het op die ouderdom van sestig aan 'n hartaanval gesterf.
Vlag van Israel
Aanneming van die vlag as vlag van die Staat Israel
Na die totstandkoming van die Staat Israel was daar kommer dat, indien die vlag van die Sionistiese beweging deur die Staat Israel aangeneem word, dit politieke en regsprobleme kon veroorsaak vir ondersteuners van die beweging wat burgers van ander lande was. Om dié rede is aanvanklik slegs die vlae vir gebruik op skepe bepaal – die vlootvaandel en die handelsvlag – terwyl die debat oor die algemene vlag uitgebrei is om verskeie ontwerpsvoorstelle te oorweeg. Die Wapen en Vlag-Komitee (ועדת הסמל והדגל) van die Voorlopige Staatsraad (מועצת המדינה הזמנית) het voorstelle gevra en ’n groot aantal idees vir die vlag se ontwerp ontvang. Die meeste was gebaseer op die Sionistiese beweging se vlag met geringe veranderings.
Die vlagwet
Die wettige en politieke status van die vlag van die Staat Israel en sy wapen word bepaal in die Vlag- en Wapenwet 5709–1949 (בחוק הדגל והסמל) wat op 24 Mei 1949 aangeneem is. Die wet bepaal die staat se vlag, sy wapen en sy nasionale volkslied. Die wet verbied die gebruik van die vlag vir kommersiële doeleindes, behalwe die vervaardiging en verkoop van vlae, en in gevalle waar die Minister van Binnelandse Sake toestemming verleen het. Die wet bepaal plekke waar dit verpligtend is om die vlag te hys (soos staatsdepartemente), en plaas ook ’n strafregtelike verbod op die aantasting van die vlag se eer. Die reëls vir die behoorlike gebruik van die nasionale vlag is oor die algemeen soortgelyk aan dié van ander lande, maar verskil in ’n paar wesenlike aspekte. In die Verenigde State word die verbrand of vernietiging van die vlag deur burgers as ’n uiting van ekstremisme beskou maar binne die raam van vryheid van spraak. Die Israeliese wet laat sulke dade nie toe nie. Aan die ander kant is die regulasies betreffende die gebruik van die vlag deur amptenare in die Verenigde State strenger as in Israel. Die Amerikaanse wet bepaal byvoorbeeld dat dit verbode is vir offisiële vlagdraers om die vlag die vloer te laat raak en dat amptenare daarvoor moet sorg dat ’n vlag wat op die grond geval het, begrawe moet word. In Israel is daar nie soortgelyke streng bepalings nie (afgesien van ’n bevel wat deur die Generale Staf aan soldate gegee is betreffende vlae wat aan die grond geraak het). In die Verenigde Koninkryk het baie burgers die gewoonte om voorwerpe met die nasionale vlag ("Union Jack") te versier, selfs sakkies in supermarkte of onderklere; in Israel is so iets onaanvaarbaar.
Albertus Meiring
Na Edenburg
Op 20 Januarie 1866 is hy na die toe vier jaar oue NG gemeente Edenburg beroep. Hierdie beroep, hoewel die aanname daarvan vir hom baie opofferings beteken het, kon hy nie van die hand wys nie. Met 'n wa en esels het hy en sy gesin die lang en afmattende reis van Kaapstad na Edenburg onderneem. Hy is hierheen beroep vir £350 per jaar (die goewermentstoelaag ingesluit) en sy slagvee is op 'n vergadering van 10 November 1866 op 110 hamels vir 'n jaar vasgestel "om daarmede te doen en te handelen naar eigen goedvinden".
Vlag van Israel
“Nyl na Eufraat”-mite
Sakr ebu Fakr, ’n Arabiese skrywer, het hom ook teen die idee uitgespreek. Hy skryf dat die “Nyl na Eufraat”-aanspraak oor die vlag een van die sewe gewilde wanopvattings/mites oor die Jode is wat steeds in die Arabiese wêreld sirkuleer ten spyte daarvan dat daar voldoende bewyse is wat dit weerlê.
Anna van Kleef
’n Gedoemde huwelik
Anna is op 24 Junie gevra om die hof te verlaat en op 6 Julie is sy ingelig dat haar man hul huwelik heroorweeg. Sy is kort daarna gevra om in te stem tot ’n nietigverklaring en sy het dit gedoen. Die huwelik is op 9 Julie 1540 nietig verklaar op grond van die feit dat dit nie voltrek is nie en van haar vorige verlowing aan Franz van Lotharinge.
Russkaja Germanija
Geskiedenis
Sedert 1997 is RB as nasionale weekblad vir die hele Duitsland versprei, terwyl die naam na Russkaja Germanija gewysig is. Russkij Berlin het as streeksuitgawe vir die hoofstad voortbestaan. In 2000 is 'n tweede streeksuitgawe vir Noordryn-Wesfale, Rheinskaja Gazeta, op die mark ingevoer. Russkaja Germanija - Frankija, nóg 'n streeksuitgawe vir Franke, is vir die eerste keer in 2002 uitgegee en later as Russkaja Germanija - Bawarija in die hele deelstaat Beiere versprei. 'n Streeksuitgawe vir Hamburg, Russkaja Germanija - Gamburg, word eweneens sedert 2002 uitgegee.
Albertus Meiring
Kerkbou
Op 'n gemeentevergadering gehou op 12 Oktober 1872 is besluit om 'n nuwe kerk te bou. Die lede wat teenwoordig was was besonder geesdriftig en deur die 50 manslidmate daar is onmiddellik 'n bedrag van £2 500 vir die boufonds belowe. 'n Boukommissie is benoem, wat uit die volgende lede bestaan het: ds. A.P. Meiring, A. Strauss, F.J. du Toit, G.P. Snyman, J.A. Griessel en S.W. van der Merwe. Op 'n kerkraadsvergadering van 14 Oktober 1872 is besluit om by die gemeente aan te beveel dat 'n kruiskerk, met nie minder as 600 sitplekke nie, gebou sal word, en voorts dat met die bou daarvan nie begin sal word nie voordat "ten minste nagenoeg de geheele bouwsom zal zijn gewaarborgd". Vir die verwesenliking van hierdie ideaal het die gemeente op inisiatief van ds. Meiring vir hulle grootliks beywer, sodat met die bou van die nuwe kerk in 1874 'n begin gemaak kon word. In 1873 is 'n basaar gehou en met die geleentheid het een Kaapse hamel die reusebedrag van £104.14s. 0d. ingebring. Die skaap is 19 maal teruggegee.
"De gemeente gedenkt op dezen dag als onwillekeurig aan de zoodanigen, die met haar dit Bedehuis waren begonnen te stichten, doch die nu in het stille graf rusten. Wat zeg ik: of er dan geen huis is, niet met handen gemaakt maar eeuwig in de hemelen – een gebouw van God, werwaarts de geloovige, als voor hem dit aardschen huis dezes tabernakels gebroken wordt, heengaat in vrede. De gemeente dankt de broeders uit haar midden door haar daartoe benoemd, die als Boukommissie en als kollektanten haar hebben gediend. Er zal nu, gelijk reeds sints maanden het zwaartepunt der finansiële lasten dezer gemeente, op itaren kerkraad drukken: de kerkraad moet het verwachten. De leraar der gemeente moet het verzoeken, en de gemeente zelve zal het gevoelen: de gemeente ondersteune den kerkraad! Dit doende blijft zij slechts hand aan hand voortwerken tot de finale afdoening cnder Gods zegen, van de schuld nog ap dit gebouw, nu in den naam des Drieënigen Gods ontsloten hebbende. Dan zal zij niet roepen : ik heb het alrede gekregen en – wat ontbreekt my nog? Maar dan, met verligte schouder te meer – daar zij eens de hand aan den ploeg geslagen heeft, zie zij niet om, maar ijle voorwaarts, want – gedachtig aan kerk, school en Zending – eene gemeente des Heeren, die haar roeping als zoodanig gevoelt, kan niet anders, dan woekeren met de talenten haar van haren Heer toevertrouwd. God de Heer helpe en sterke zijne Gemeente daartoe en tot alle goed werk, opdat zij in alle goed werk volijverig zijnde, Gode welbehagelik dienen moge, door onzen Heere Jezus Christus, wien met den Vader en met den Heiligen Geest toekomt, eer en aanbidding en dankzegging tot in alle eeuwigheid. Amen!"
Sy ywer vir die onderwys
Ds. Meiring was ook 'n groot yweraar vir die onderwys. Op sy versoek het die kerkraad die ou kerk vir gebruik as skoolgebou afgestaan, en op sy ernstige aanvraag het die uitvoerende raad in 1875 aan Edenburg £500 toegestaan vir 'n onderwyserswoning en 'n koshuis vir buitekinders. In 1880 kon ds. Meiring per omsendbrief aankondig dat mej. J.M. Campbell, 'n onderwyseres van beproefde ondervinding vanuit Amerika, wat aangestel is as onderwyseres aan die Goewermentskool op Edenburg, saam met 'n assistente, onder toesig van die kerkraad van Edenburg, die sorg van die dogters op haar sal neem. Die dogters sou onder meer ook onderrig ontvang in musiek en handwerk. En so het die gemeente op elke moontlike gebied onder die bekwame en toegewyde leiding van ds. Meiring vooruitgegaan. Hy was iemand met 'n helder deursig in sake. Die feit dat die pastorie vandag nie toegebou kan word nie en dat alle kerkeiendomme van alle belastings vrygestel is, is almal die vrugte van sy bekwame leiding en goeie deursig. Maar sy ywer, wat altyd op die hoogste gerig was, het hom allengs verteer. Daarby moes hy sy eerste eggenote aan die dood afgee op 21 Maart 1881 en met agt wese alleen agterbly. Op hierdie tydstip het die kerkraad hom 'n verlof van drie maande toegestaan. Daarby het hulle hom ook 'n geskenk van £100 gegee en 'n wa en perde tot sy beskikking gestel om daarmee op 'n lange en welverdiende rus te gaan. Later is hy weer getroud maar op 19 September 1883 is sy tweede eggenote ook aan die pastorie ontslaap. Ook 'n derde huwelik is aangegaan, met mej. Murray, direktrise van die Eunice Meisieskool, 'n dogter van prof. John Murray van Stellenbosch. Uit hierdie huwelik is twee kinders gebore. Die een was die hoof van die Grey-kollege op Bloemfontein, by wie die weduwee van ds. Meiring later gaan woon het.
Rjazjenka
Geskiedenis
Rjazjenka het 'n romerige tekstuur en die milde smaak van suurmelk. Net soos gekookte of gepasteuriseerde melk is dit vry van bakterieë en ensieme en mag sodoende tot veertig ure lank ten kamertemperatuur bewaar word. Tuisgemaakte rjazjenka word vir 'n verskeidenheid resepte soos koeke en terte, pasteie en beskuite gebruik. Vandag word rjazjenka ook industrieel geprosesseer.
Hermann Göring
Hermann Wilhelm Göring (12 Januarie 1893 - 15 Oktober 1946) was 'n Duitse politieke en militêre leier, oorlogsmisdadiger en 'n lid van die Nazi-party. Hy was 'n vlieënier in die Eerste Wêreldoorlog en later toe die Nazi-party in bewind gekom het is hy bevelvoerder van die Luftwaffe gemaak, 'n titel wat hy gehou het totdat hy in die laaste dae van Nazi-Duitsland deur Robert Ritter von Greim vervang is. Sy vader is Heinrich Göring.
Dieter Gerhardt
Militêre loopbaan
As deel van sy diens in die Britse Vloot, is hy op HMS Collingwood opgelei en het ook op HMS Tenby (F65) gedien, waar hy geklassifiseerde inligting oor wapens aan die Sowjetunie oorgehandig het. Van die wapenstelsels wat hy in die gedrang gebring het deur middel van hierdie aktiwiteite was die Seacat en Sea Sparrow missiele. Die Britse joernalis en sekuriteitdiensspesialis, Chapman Pincher hou vol dat terwyl hy in Londen in die laat 1960's was, hy in staat was om die Britse vloot se Polaris-duikbootbemanning te nader om onderhoude te voer as potensiële informante vir die Sowjetunie. Dit was ook gedurende hierdie tyd dat hy sy eerste vrou, die Brits-gebore Janet Coggin, ontmoet het. Hulle is in 1958 getroud.
Hy is na bewering 800 000 Switserse frank deur die GRU vir sy spioenasie-aktiwiteite betaal; sy kontak in die GRU het gesê dat geld nie die motief vir Gerhardt was nie.
Catharina Howard
Huwelik
Toe Hendrik sy huwelik met Anna op 9 Julie 1540 nietig laat verklaar, was daar gerugte dat Catherina swanger was met sy kind. Hul vinnige troue net drie weke ná die beëindiging van sy vorige huwelik, wys hoe gretig Hendrik was om wetlike seuns te hê. Hy het net een, Edward, gehad. Hendrik was teen dié tyd amper vyftig jaar oud en taamlik vet en hy het sy nuwe bruid met juwele en rykdom oorlaai.
Streepstert-ghieliemientjie
Habitat
Die vis leef in die kleiner riviere en vloedvlaktes. Hulle vreet insekte en klein organismes. Hulle leef ook gereeld saam met die Streep-rower (Brycinus lateralis). Hierdie twee spesies lyk baie dieselfde en maak mekaar na.
Vlag van Aruba
Simboliek
Die blou vlag stel die lug, die see, vrede, hoop en Aruba se toekoms en bande met sy verlede voor. Die twee geel bane verteenwoordig die beweging na ’n afsonderlike status. Een verteenwoordig die "vloei van toeriste na die sonnige Aruba wat die eiland en toeriste verryk" en die ander verteenwoordig die "industrie, al die minerale (goud en fosfate in die verlede en petroleum in die vroeë 20ste eeu)". Verder stel die geel ook nog die wangloblomme van die eiland voor.
Ryan Coetzee
Coetzee het 'n Baccalaureus Artium en 'n hoër diploma in onderwys, beide aan die Universiteit van Kaapstad behaal.
Klip
Ouderdom van klip
Om datums aan sekere klipsoorte te koppel, stel wetenskaplikes in staat om afleidings te maak oor wat oor die verloop van miljoene jare waarskynlik op ’n bepaalde plek op die aarde gebeur het. Dit is eers in die agtiende eeu wat Europese wetenskaplikes afleidings oor chronologie begin maak het toe hulle sedimentêre klip en fossiele daarin begin bestudeer het.
Fossiele
Fossiele – oorblyfsels van plante of diere wat in gesteentes bewaar is en in die meeste sedimentêre klip gevind kan word – is belangrike bondgenote vir geoloë om die geskiedenis van die betrokke klip te bepaal. Fossielkorrelasie is een van die tegnieke wat geoloë gebruik om sekere afleidings oor spesies maar ook die vorming van die klip te maak.
Roman van die drie koninkryke
Opkoms van Cao Cao
Die seëvierende krygshere stry gou en keer terug huis toe. Baie van hulle begin hul eie soeke na mag en val hul bure aan om hul eie mag te vergroot. In 195 slaag die keiser daarin om te ontsnap en vra hy die beskerming van Cao Cao. Dit stel laasgenoemde in staat om keiserlike mag aan te bekom; omdat die keiser sy 'gas' was, kon hy op sy gesag beroep.
Canal Grande
Die Canal Grande (Italiaanse uitspraak: [kaˌnal ˈɡrande]; Venesiaans: Canal Grando of Canalazzo, vroeër Canałasso [kanaˈɰaso]) is 'n kanaal in Venesië, Italië wat as die stad se hoofwaterweg en -lewensaar dien. Die S-vormige kanaal, wat deur Venesië se sentrale historiese distrikte (sestieri) loop, het 'n lengte van byna vier kilometer, is tussen 30 en 70 meter wyd en het 'n diepte van maksimaal vyf meter. Na sy eerste kronkel word verwys as Volta di Canal.
Piet Grobler
Piet Grobler (*26 September 1959, Settlers –) is ’n bekroonde Suid-Afrikaanse skrywer, kunstenaar en illustreerder. Grobler ontvang verskeie nasionale en internasionale toekennings vir sy werk. Hy het reeds meer as sewentig boeke geïllustreer, onder meer: Hy is ook die skrywer en illustreerder van die internasionaal bekroonde “Net een slukkie, Padda!”
Tweerivier-rooivlerkie
Die Tweerivier-rooivlerkie (Barbus erubescens) is 'n varswater vis wat endemies is aan die Tweerivier, 'n sytak van die Olifantsrivier in die Namakwaland van Wes-Kaap. In Engels staan die vis bekend as die Twee river redfin.
Bewaring
Die spesie word kritiek bedreig deur waterbesoedeling en wateronttrekking en tesame met die verdringing deur uitheemse spesies is die voortbestaan van die vis onseker.
N.P. van Wyk Louw
Lewe en werk
Teen September 1937 kom daar ’n vervreemding tussen die digter en sy vrou weens Louw se verhouding met Gertruida Isabella Reinet (Truida) Pohl (gebore 13 April 1913), wat op hierdie tydstip steeds getroud was met Fred le Roux. Truida en Fred het baie skielik op die ingewing van die oomblik met spesiale lisensie in Desember 1935 met mekaar getrou en omdat elkeen ’n betrekking gehad het wat hulle nie wou opgee nie, het hulle apart gebly en mekaar slegs vakansies en sommige naweke gesien. Hulle het aanvanklik nie eens hulle ouers ingelig dat hulle getroud was nie. Wanneer Louw op 4 September 1937 dus sy liefde aan Truida verklaar, doen hy dit onbewus daarvan dat sy getroud is en sy lig hom eers kort daarna hieroor in. Die verhouding word nietemin al hoe ernstiger en Louw verlaat sy vrou in November 1937. Hierdie ontwikkeling lei tot ’n tydelike breuk in Louw se verhouding met sy broer Gladstone, wat destyds in Nederland studeer het en in ’n brief sy misnoeë teenoor Van Wyk uitspreek, sy handelwyse veroordeel en hom probeer terugdryf na sy vrou. Truida skei in Junie 1938 van Fred le Roux. In hierdie tyd was die wet dat die “onskuldige” persoon die egskeiding moes aanhangig maak, wat beteken het dat Louw nie die eerste stappe kon doen nie aangesien dit hy was wat vir Joan verlaat het en nie andersom nie. Intussen het Joan en hulle twee dogters na Suidwes-Afrika verhuis, waar hulle by Joan se ouers inwoon. Louw besoek sy dogters dan hier op ’n jaarlikse basis. Joan dagvaar hom eers in Augustus 1940 vir die herstel van huweliksregte, waarna die egskeiding afgehandel word. Op 10 April 1941 tree Louw en Truida in die magistraatshof in die huwelik. Uit die huwelik word ’n dogter, Elizabet Reinet (op 12 Desember 1946) en ’n seun, Peter Nicolaas Moltke (op 13 Januarie 1950) gebore. Peter word later self ’n gepubliseerde digter. Later neem hulle ook vir Erna aan, die dogter van wyle dokter en mev. Frits van der Merwe. Vanaf November 1942 bly hulle in die huurhuis Sea Girt in Clifton (later bewoon deur Uys Krige en Jack Cope), waar sy huis ’n soort letterkundige hoofkwartier word vir vele digters en skrywers, ook uit Nederland en België, wat daar byeenkom. Van die begin van 1947 gaan die dogters uit Louw se eerste huwelik op Stellenbosch skool, vanwaar hulle naweke in Sea Girt deurbring en vakansies by hulle ma in Suidwes-Afrika.
Wanneer hy in 1948 ’n eredoktoraat van die Universiteit van Utrecht verkry, onderneem hy en sy vrou terselfdertyd ’n uitgebreide reis van agt maande in die buiteland. Hulle vertrek op 13 Julie 1948 per vliegtuig vanaf Johannesburg na Amsterdam (met ’n stop by Leopoldstad in die destydse Belgiese Kongo) en arriveer op 14 Julie 1948. Met Amsterdam as basis besoek hulle ook plekke soos Haarlem en Hilversum. Dan is hulle na Vlaandere in België, waar hulle onder andere Duinkerken, Brugge, Oostende en Veurne aandoen. Hiervandaan gaan hulle na Engeland en Wallis en keer dan terug na Nederland vir die gradeplegtigheid op 20 September 1948. Hulle deurkruis Nederland hierna en Louw gee op verskeie plekke lesings, onder andere in Utrecht en Amsterdam. Hulle besoek ook onder andere Groningen, Friesland, Bergen, Hoorn, Den Haag en Rotterdam. In November vertrek hulle na Frankryk en keer dan terug na Nederland vir die laaste twee maande van hulle reis, waartydens hulle ook ’n besoek maak aan koningin Juliana. Op 7 Februarie 1949 vertrek hulle terug na Suid-Afrika.
Drama
Die pluimsaad waai ver is ’n opdragstuk, geskryf vir TRUK by geleentheid van die eerste Republiekfees van 1966. Die titel verwys na die feit dat ’n enkele saad ver kan waai en baie kan voortplant, met verwysing na die Afrikanervolk se ontstaan. Veelseggend het die drama ook ’n subtitel, naamlik Bitter begin, waarin aangedui word dat republiekwording se begin gesetel was in bitterheid teenoor die vyand maar ook teenoor verraaiers in eie geledere. Die kernvraag onderliggend aan die drama is die aard van ’n volk. Die drama gee ’n beeld van die baie boustene waarvan ’n volk opgebou word, met goeies en slegtes, getroues en verraaiers, dapperes en lafaards, koppiges en verstandiges wat almal geakkommodeer word. Die aksie is tydens die Anglo-Boereoorlog, met president Steyn die spil waarom die drama draai. Hoewel die agtergrond die oorlog is, spits die drama hom meer toe op die interne stryd binne die Afrikanervolk. Die Visser-familie word gebruik as simbool van die volk met sy teenstellings en sy lotgevalle, met die verteller in die drama grootmoeder Visser, wat die gebeure aan haar kleinseun Marthinus vertel. Haar man (Grootvader) is teen die oorlog gekant, terwyl sy seun, Jan Visser, by generaal De la Rey se kommando aansluit. Jan se suster, Anna, is verlief op die Kapenaar Pieter, wat as rebel by die Boeremagte aansluit. Pieter word gevang en as rebel tereggestel, terwyl Jan ontnugter word deur die onderlinge stryery en gevegte tussen die Boeremagte en dan as joiner by die Engelse magte aansluit. Die Grootvader stig die Boer Peace Committee om voorbrand te doen vir beëindiging van die oorlog, maar word deur sy eie mense gevang, verhoor en tereggestel. Die generaals word ook teenoor mekaar gestel, met diegene soos generaal Cronjé wat aan die outydse manier van dinge doen vasklou, terwyl generaal De la Rey aan die voorpunt staan van nuwe dinge doen en leer. Intussen probeer president Steyn tevergeefs sy twistende generaals sover te kry om saam te werk en hy weier om aan die vredesonderhandelinge deel te neem. Sy beroerte, wat hom verlam laat, is simbolies van sy magteloosheid as leier om die volk saam te snoer en te laat saamstaan. As verteller snoer die grootmoeder die gebeure en karakters saam en stel sake in perspektief, soos ook die heldhaftige en bewonderenswaardige in die vyand se kamp.
Radiodramas
Reeds in 1951 skryf hy die hoorspele Die vonnis, Die eerste Voortrek en Kruger breek die pad oop (wat in 1964 saam gepubliseer word as Kruger breek die pad oop en ander hoorspele). Die vonnis behandel ’n voorval tydens Van Riebeeck se nedersetting aan die Kaap. Deur middel van terugflitse dink Van Riebeeck in Batavia terug aan die tyd in die Kaap en die vonnis wat vir ’n dronk en beledigende muiter opgelê is, naamlik om hom die trompetter te maak. Van Riebeeck se agternaperspektief en besinning oor sy Kaapse verblyf, met die versugting of hy ooit daar onthou sal word, gee aan hierdie hoorspel ’n wyer perspektief as slegs ’n nostalgiese herinnering. Die eerste Voortrek speel in 1691 af op ’n veepos aan die verste grens van die destydse nedersetting. Die broers Willem en Abel het verskillende temperamente, met Willem wat meer van ’n rustige graanboer is en Abel die rustelose veeboer met swerwersbloed. Beide is verlief op hulle aangenome suster Maria. Abel kom in botsing met sy vader wat kom met die nuus dat Simon van der Stel ’n proklamasie uitgevaardig het wat hulle beveel om terug te keer na die Boland toe, omdat hy nie meer groot veeboerdery wil hê nie. In hierdie krisis situasie maak Maria dan ook haar keuse. Kruger breek die pad oop (reeds aan die einde van 1951 oor Radio Hilversum uitgesaai) speel af in die tydperk 1863–1864 in Transvaal toe die jong Paul Kruger vir die eerste keer as leier na vore tree en verskillende burgergroepe moes leer om tussen reg en die wet te onderskei. Deur sy ysterwil dwing hy die strydende groepe om die knie voor die wet te buig en voorkom sodoende ’n dreigende burgeroorlog. Aangesien hierdie ’n betreklik onbekende episode uit die geskiedenis is, gee die dramaturg telkens deur middel van ’n aankondiger ’n uiteensetting van die agtergrond en ook wat gebeur in die tyd tussen die dramatiese handeling, wat afbreuk doen aan die dramatiese gang.
Prosa
Die radiopraatjies wat hy van Augustus 1957 tot Maart 1958 vir Radio Nederland se Wêreldomroep gelewer het, word in 1961 gepubliseer as Vernuwing in die prosa, aangevul met ’n voorwoord en die belangrike hoofstuk oor Nakaart oor vernuwings. In hierdie boek behandel hy die belangrikheid van vernuwing in die prosa en toon hy ook aan hoe die prosa vernuwe kan word. Hy dui aan dat die Afrikaanse prosa vasgeval het in die groef van gemoedelik-lokale-realisme en vernuwe kan word deur nuwe temas, nuwe woordgebruik, nuwe maniere van bou of aanbieding van die feite en ’n nuwe wêreldbeskouing. Verder wys hy op die nuk van die prosaskrywer om kant te kies (byvoorbeeld vir die plaaslewe en teen die stadslewe) en derhalwe ’n moraliserende lessie inwerk, eerder as om slegs objektief beeldend die werklikheid te beskryf. Hy bevraagteken ook diepgewortelde menings van sy tyd dat vertelkuns minderwaardig is en dat prosa “beeldend” moet wees. Hierdie werk, saam met sy inleiding getitel By ons jongste prosa tot die versamelbundel Windroos in 1964, oefen baie groot invloed uit op die geslag van Sestig in ons letterkunde, wat inderdaad die Afrikaanse prosa vernuwe. Elize Botha neem die essay Laat ons nie roem nie uit hierdie bundel op in Afrikaanse essayiste.
Sehet, welch eine Liebe hat uns der Vater erzeiget, BWV 64
Sehet, welch eine Liebe hat uns der Vater erzeiget (Kyk watter liefde die Vader ons gewys het) BWV 64, is 'n kantate van Johann Sebastian Bach.
Steve McQueen
Loopbaan
Op 29 het McQueen nog ’n groot kans gekry toe Frank Sinatra vir Sammy Davis Jr. uit die prent Never So Few gelaat het nadat Davis glo ietwat negatiewe opmerkings oor Sinatra in ’n radio-onderhoud gemaak het, en McQueen het die rol gekry. Sinatra het iets in McQueen raakgesien en gesorg dat hy baie nabyskote kry in ’n rol waarvoor McQueen goeie resensies gekry het.
Sterfte
McQueen het op 7 November 1980 aan 'n hartaanval gesterf in 'n hospitaal in Juárez, Meksiko. Dit was 12 ure nadat hy chirurgie ondergaan het om metastatiese tumors (kwaadaardige kanker) in sy nek en abdomen te laat verwyder. Hy was slegs 50 jaar oud.
USS Cushing
Die USS Cushing was 'n Mahanklas torpedojaer van die Amerikaanse Vloot tydens die Tweede Wêreldoorlog. Die skip het 1 500 ton water verplaas en was aangedryf deur twee turbines wat gesamentlik 42 800 dryfasperdekrag gelewer het en wat elk 'n skroef aangedryf het. Sy was toegerus met vier 5-duim kanonne en twaalf 21-duim torpedobuise. Hy is gekelder deur die Japannese Keiserlike Vloot naby Guadalcanal op 13 November 1942.
Momentum
In fisika is die momentum van 'n voorwerp die produk van die voorwerp se massa en sy snelheid en word gemeet in die SI-stelsel eenhede kg.m/s.
Dit gee 'n aanduiding van hoe moeilik 'n rustende voorwerp in beweging gebring kan word, of 'n bewegende voorwerp tot stilstand gebring kan word.
Merrivale, KwaZulu-Natal
Merrivale is 'n klein dorpie in die KwaZulu-Natal Middeland in Suid-Afrika.
Amy Halloran
Amy Halloran is 'n Amerikaanse aktrise, vervaardiger, en skryfster. Sy is bekend vir haar rolle in die rolprente Surviving Christmas (2004) en What We Do Is Secret (2007), en in die televisiereeks Cold Case (2003).
Miki Núñez
Miguel " Miki " Núñez Pozo (gebore 6 Januarie 1996) is 'n Spaanse sanger wat Spanje het verteenwoordig by die Eurovision-sangfees 2019 in Tel Aviv, met die liedjie "La Venda ".
Suid-Afrikaanse Akademie vir Wetenskap en Kuns
Toekennings
Pryse, erepennings, medaljes en beurse wat deur die Akademie toegeken word/is word hier onder genoem.
Iapetus
Die term Iapetus kan verwys na:
Klimaat
Hierdie verskynsel is redelik logies te verklaar, aangesien die verwering en erosie van gesteentes afhang van die temperatuur en die beskikbare hoeveelheid water (afkomstig van reën), terwyl daarnaas ook nog die plantbedekking die verloop van hierdie prosesse beïnvloed. Nie alleen bepaal die klimaat in oorwegende mate die landskap nie, maar die teenoorgestelde geld ook: in stedelike gebiede word die klimaat dikwels beïnvloed deur byvoorbeeld groot nywerheidsinstallasies. AI die onderlinge faktore word in die klimatologie ondersoek en dit is 'n wetenskap wat in die vorige eeu vinnig ontwikkel het. Die kennis wat die mens so verkry, is van groot praktiese waarde, onder meer ten opsigte van die landbou, die nywerheid en die vraag na water oor die algemeen.
Klimatologiese faktore
Dit het dus 'n negatiewe stralingsbalans, ook van 72 kkal/cm2 per jaar. Die gemiddelde temperatuur op aarde bly dus nagenoeg onveranderd, hoewel daar geen ewewigstoestand heers nie: daar moet voortdurend energie van die aarde se oppervlak aan die atmosfeer toegevoeg word.
Bewegings van die aarde
Onder die invloed van die wedersydse aantrekkingskrag beskryf die aarde 'n ellipsvormige baan om die son, wat in een van die twee brandpunte van hierdie ellips staan. Die elliptiese baan wyk in werklikheid weinig af van 'n sirkel en die afstand tussen-die aarde en die son varieer ook weinig: 1,47X 108km (die aarde staan dan in die perihelium, omstreeks 21 Desember) tot 1 ,52 X 108 km (met die aarde in die aphelium, omstreeks 21 Junie). Die gemiddelde a1stand na die son is 1,49 X 108 km.
Die aarde bevind hom dan in een van die 2 nageweningspunte (omstreeks 21 Maart en 23 September). Op alle plekke op aarde duur dag en nag dan ewe lank: 12 uur. In die trope is die sonstraling om 12h00 maksimaal, op hoër breedtes word die intensiteit minder en presies bokant die pole is dit nul. Op dieselfde manier beweeg die vlak deur die aardas en die projeksie daarvan op die baanvlak 2 keer per jaar presies deur die son, en die aarde bevind hom nou in die winter-of die somersonstilstand.
Stephen Shortridge
Stephen Shortridge (gebore 23 Oktober 1953) is 'n Amerikaanse akteur. Hy is bekend vir sy rolle in die rolprent Say Anything... (1989) en in die televisiereekse Welcome Back, Kotter (1975), Fantasy Island (1977), en The Bold and the Beautiful (1987).
Klimaat
Klimaatklassifikasie van Köppen
B: droë klimate (vgl. woestynklimaat);
W: ariede klimaat met gewoonlik minder as 25 cm reën per jaar, alleen in kombinasie met B;
C-klimate
Die C-klimaat is 'n reënryke klimaat op middelbare breedtes. Die winters is relatief sag, want die gemiddelde temperatuur van die koudste maand moet tussen -3 en 18˚C lê. Die van die warmste maand moet meer wees as 10 ˚C. Daar kan 3 duidelike tipes onderskei word:
Klimaat, verwering en erosie
Die neerslag bepaal in groot mate die verwering aan die aardoppervlak. Gesteentes word byvoorbeeld saam met ander prosesse verweer tot korrelrige materiaal, wat ter plaatse kan bly lê, maar normaalweg deur wind en water weggevoer word. Deur die wegvoer van verweerde materiaal verander die reliëf. By die verweringsproses self word daar onderskei tussen meganiese en chemiese verwering. Meganiese verwering word veroorsaak deur temperatuursveranderinge.
Bedags, wanneer die son skyn, word die oppervlak sterker verhit as die vlak daaronder en die uitsetting bo-op is dus groter, waardeur afskilfering veroorsaak word. Snags krimp die bolaag vinniger in as die onderlaag en dit het dikwels skeure of krake in die grond en in die gesteentes tot gevolg· Gesteente bestaan meestal uit verskillende minerale wat elk 'n eie uitsettingskoëffisiënt het, en by temperatuurveranderinge ontstaan daar spanning wat tot verbrokkeling kan lei. 'n Baie energieke bron van meganiese verwering is bevrore water. Die water vries in splete en nate in die gesteente en oefen so 'n groot druk daarop uit dat dit kraak. By chemiese verwering verander die chemiese samestelling van die gesteentes en daar word dus nuwe produkte gevorm.
Die skepping (Haydn, Hob. XXI.2)
Première en ontvangs
Die eerste uitvoerings in 1798 is op die planke gebring deur die Gesellschaft der Associierten, 'n groep musiekliefhebbers wat deur Van Swieten gereël is om konserte van ernstige musiek te borg; die Gesellschaft het die komponis goed betaal vir die reg om die première uit te voer (Salomon het vir 'n kort ruk gedreig om te dagvaar omdat die Engelse libretto onwettig vertaal is). Die uitvoering is vertraag tot einde April – die onderskeie partye is eers op Goeie Vrydag klaargemaak – maar die voltooide werk is op 29 April voor 'n volledige gehoor gerepeteer.
Klimaat
Wetenskaplike ondersoek
Die klimatologie is die wetenskap wat hom met die bestudering van die klimaat besig hou en is gegrond op langtermyngemiddeldes en frekwensies van die onderskeie meteorologiese groothede. As tydvak word volgens internasionale reëling 30 jaar gebruik. Die gemiddeldes wat uit metings uit die tydvakke (1931-1960, 1961-1990, ensovoorts) verkry word, word die normale genoem. Die metode van klimatologiese ondersoek hang dikwels in groot mate af van die doelstellings van die ondersoeker.
Organisasie en doelstellings
Om die klimaat van 'n bepaalde plek of streek te kan beskryf, moet 'n mens oor betroubare gegewens beskik. Dit moet ook met gegewens van ander plekke vergelyk kan word en dit maak uniforme waarnemingsmetodes noodsaaklik. Om die rede is daar deur die WMO (Wêreld-meteorologiese Organisasie) regulasies opgestel wat geld by die, waarneming van groothede soos die temperatuur, vogtigheid, neerslag, wind en lugdruk. Die eenhede waarin die waardes uitgedruk word, asook die opstellingsmetode van die waarnemingsapparaat is daarom ook gestandaardiseer.
Ook in die beplanning van die mens se bedrywighede word daar met die klimaat rekening gehou, soos by stadsbeplanning, waterafvoerstelsels, wonings (byvoorbeeld by verwarming), verkeersnetwerke en baie meer.
Outeniekwa Spoorwegpas
Geskiedenis
Daar is reeds gedurende 1908 begin met die bouwerk van die pas aan die Georgekant. Tien ton plofstof is gebruik om die harde Tafelbergkwartsiet op te breek. Sewe tonnels is gemaak en 'n werksmag van 2 500 man is gebruik om rots en puin in koekepanne die berg af te neem. Die spoorweg het 'n helling van 1:40 op sommige plekke. Die pas is 34 km lank en was gedurende 1913 voltooi. Dit het die roete tussen Port Elizabeth en Kaapstad met 267 km verkort.
Die skepping (Haydn, Hob. XXI.2)
Struktuur
Die oratorium bestaan uit drie dele. Deel I handel oor die skepping van lig, die hemel en aarde, die son en maan, en die land, water en plante. Deel II word gewy aan die skepping van die diere en van man en vrou. Deel III beskryf Adam en Eva in die gelukkige tydperk in die Tuin van Eden, wat 'n geïdealiseerde liefde in harmonie met die "nuwe wêreld" uitbeeld.
Catharina Parr
Catharina was van Julie tot September 1544 die regent terwyl Hendrik op ’n militêre veldtog in Frankryk was en as hy sou sterf, sou sy die regent bly totdat Edward mondig geword het. Hy het egter nie in sy testament vir haar ’n amp in die regering gelaat nie. Haar boek Gebede of Meditasies was die eerste boek wat deur ’n Engelse koningin onder haar eie naam gepubliseer is. Nog ’n boek, Die Klaagliedere van ’n Sondaar, het later verskyn.
Die skepping (Haydn, Hob. XXI.2)
Deel I
Deel I vier die skepping van die eerste lig, die aarde, die hemelliggame, watermassas, weer en plantelewe.
Catharina Parr
Vroeë lewe
Catharina was die oudste oorlewende kind van sir Thomas Parr en sy vrou, Maud Green. Die Parrs was ’n gesiene familie. Haar pa was na aan koning Hendrik en haar ma was ’n goeie vriendin van Hendrik se eerste vrou, Catharina van Aragon. Catharina is waarskynlik genoem na die koningin, wat haar peetma was.
Koningin
In Maart 1548 het Catharina op 35-jarige ouderdom vir die eerste keer verwag. Sy het op 30 Augustus 1548 die lewe geskenk aan haar enigste kind, Maria, en is ses dae later oorlede weens komplikasies.
Oostelikes Eagles rugbyklub
Geskiedenis
Gedurende Maart 2009 is die klub se naam verander na Oostelikes/Eagles Rugbyklub omrede die klub in die Oostelike voorstede van Pretoria / Tswhane geleë is.
Oostelikes/Eagles Rugbyklub het in Julie 2010 gekwalifiseer om aan die Eersteliga Kompetisie deel te neem vanweë hul goeie prestasies en het gedurende die 2011-seisoen die Eersteliga Kompetisie met sy 1st, 2de,3d en onder 21 en Presidentsliga se 3de spanne gewen.
Die skepping (Haydn, Hob. XXI.2)
Deel I
No. 6. Rollend in schäumenden Wellen (Rollende, skuimende wolke …)
Heinz G. Konsalik
Vroeë lewe
Toe Konsalik tien jaar oud was, het hy al sy eerste Wilde Weste-roman geskryf. Teen die ouderdom van sestien het hy stories vir koerante in Keulen geskryf.
Dood
Hy is op 2 Oktober 1999 by sy huis naby Salzburg dood. Hy was 78 jaar oud. Hy is in Keulen begrawe.
Erica glaphyra
Erica glaphyra is 'n plant wat tot die genus Erica behoort. Die plant is inheems aan die Oos-Kaap en KwaZulu-Natal. Dit kom voor op die Drakensberg-eskarp op die grens tussen Lesotho, KwaZulu-Natal en die Oos-Kaap, vanaf Phuthaditjhaba tot by die Naudésnekpas.
Die skepping (Haydn, Hob. XXI.2)
Deel II
No. 14. Und Gott sprach: Es bringe das Wasser in der Fülle hervor (Toe het God gesê: “Laat die waters krioel van lewende wesens ...")
Dié resitatief vir sopraan (Gen. 1:20) is 'n inleiding vir:
No. 16. Und Gott schuf große Walfische (God het die groot seediere geskep …)
'n Kort resitatief vir bas, begelei deur harpnabootsings en wat lei tot:
Cool Air, KwaZulu-Natal
Cool Air is 'n klein dorpie in uMshwathi Plaaslike Munisipaliteit in KwaZulu-Natal, Suid-Afrika.
Halt im Gedächtnis Jesum Christ, BWV 67
Halt im Gedächtnis Jesum Christ (Hou Jesus Christus in gedagte), BWV 67, is 'n kantate van Johann Sebastian Bach.
Die skepping (Haydn, Hob. XXI.2)
Deel III
No. 29. Aus Rosenwolken bricht (Rooskleurig breek die oggend aan) 'n Stadige orkesvoorspel beeld dagbreek in die Tuin van Eden uit. Dit word gevolg deur 'n resitatief vir tenoor wat Uriël verteenwoordig en beskryf hoe Adam en Eva hand aan hand loop.
No. 30. Von deiner Güt ', o Herr und Gott (Die hemel en aarde is vol van u goedheid)
Uriël verduidelik aan die paar dat hulle vir altyd gelukkig sal wees, mits hulle nie meer wil hê of meer wil weet nie. Dit is die enigste verwysing na die val van die mensdom.
Zchinwali
Zchinwali (Georgies: ცხინვალი / Zchinwali, Osseties en Russies: Цхинвал / Zchinwal) is die hoofstad van Suid-Ossetië, 'n omstrede gebiede in Georgië. Die stad het 30 432 inwoners in 2015 gehad en 'n oppervlakte van 17,46 km².
Geskiedenis
Die gebied rondom die huidige Zchinwali is eers in die Bronstydperk bevolk. Die ontdekte nedersettings en argeologiese artefakte uit daardie tyd is uniek omdat dit invloede weerspieël van beide Iberiese (oos-Georgië) en Colchian (weste van Georgië) kulture met moontlike Sarmatiese elemente.
Russies-Georgiese oorlog
Die uitruil van mortier en artillerie vuur tussen die Suid-Ossetiese en Georgiese magte het in die namiddag van 6 Augustus uitgebreek langs byna die hele kontaklyn, wat geduur het tot die dagbreek van 7 Augustus. Die vuur is hervat ná 'n kort breek in die oggend. Om 14:00 op 7 Augustus is twee Georgiese vredesmag soldate in Avnevi dood as gevolg van die Ossetiese skietery. Omstreeks 14:30 het Georgiese tenks, 122 mm howitzers en 203 mm selfaangedrewe artillerie in die rigting van Suid-Ossetië begin om separatiste te ontmoedig van bykomende aanvalle. Gedurende die middag het die Organisasie vir Veiligheid en Samewerking in Europa (OVSE)-monitors Georgiese militêre verkeer, insluitend artillerie, op paaie naby Gori aangeteken. In die namiddag het Georgiese personeel die hoofkantoor van die Joint Peacekeeping Force in Zchinwali verlaat.
'n Aansienlike deel van die bevolking van Suid-Ossetië (ten minste 30 000 uit 70 000) het voor of onmiddellik na die aanvang van die oorlog na Noord-Ossetië – Alania gevlug. Baie burgerlikes is egter tydens die bombardament en die daaropvolgende Slag om Zchinwali dood (162 burgerlike sterftes is deur die Russiese span ondersoekers en 365 gedokumenteer deur die Suid-Ossetiese owerhede ).
Erica globiceps
Die plant het twee subspesies:
Die reis na die weste
Inhoud
Hoofstuk 100 vorm alleen die vierde deel van die verhaal, waarin die groep se terugreis na die Táng-dinastie beskryf word. By hul terugkeer ontvang alle reisigers 'n beloning vir hul reis. Sūn Wùkōng en Xuánzàng word self Boeddhas, Wùjìng word 'n Arahant, die draak 'n Naga, en Bājiè, wie se goeie dade altyd deur sy hebsug belemmer word, word as altaarskoonmaker aangestel (wat beteken dat hy op die surplusvoedsel kan gaan feesvier wat op die altaar aangebied word).
Umbogintwini
Umbogintwini is 'n klein kusdorp naby Durban in KwaZulu-Natal, Suid-Afrika.
Netnou hoor die kinders
Netnou hoor die kinders is 'n Afrikaanse rolprent wat in 1977 uitgereik is. Franz Marx was die regisseur en vervaardiger. Dit is die laaste fliek waarin Gé Korsten verskyn het.
Verhaal van die waterfront
Die Japannese televisiereeks bestaan uit 26 episodes en is aan baie lande verkoop.
Carole Shelley
Carole Shelley (16 Augustus 1939 – 31 Augustus 2018) was 'n Engelse aktrise. Sy was bekend vir haar rolle in die rolprente The Odd Couple (1968), Robin Hood (1973), Hercules (1997), en Bewitched (2005).
Kondensmelk
Prosessering
Tydens prosessering word melk tussen 10 en 25 minute tot tussen 85 en 100 °C verhit (gepasteuriseer) om skadelike bakterieë te vernietig en albumien, 'n wateroplosbare draerproteïen wat stol wanneer dit verhit word, te verwyder. Die melk word vervolgens onder lae druk en teen 'n temperatuur van 40 tot 80 °C ingedik. Tydens hierdie proses word sowat 60 persent van die waterinhoud uit die melk onttrek. Dit het vervolgens 'n vetgehalte van 4 tot 10 persent en 'n droë massa van sowat 23 persent.
Geskiedenis
Die eerste ernstige mededinger in Switserland, wat ook op uitvoermarkte sukses behaal het, was S.A. Farine Lactée Henri Nestlé wat vanaf 1878 naas melkpoeier ook gesuikerde kondensmelk vervaardig het. Produkte is vanaf 1977 onder die naam Nestlé bemark. Ná jare van strawwe mededinging het Anglo-Swiss Condensed Milk Co. en S.A. Farine Lactée Henri Nestlé in 1905 saamgesmelt. Weens die uitvoergerigtheid van die bedryf, beperkte melkhulpbronne in Switserland en doeaneheffings het albei ondernemings voor hul samesmelting reeds begin om produksieaanlegte in die buiteland te vestig.
Kgalagadi-vredespark
Kgalagadi-vredespark is 'n uitgestrekte wildernis- en bewaringsarea in Suider-Afrika. Kgalagadi beteken plek van dors. Die park lê grotendeels in die suidelike Kalahariwoestyn. Die landskap bestaan uit rooi sandduine, yl plantegroei, hier-en-daar 'n boom, en die droë rivierbeddings van die Nossob- en Auobriviere. Die riviere vloei volgens oorlewering slegs eenkeer in 'n eeu. Water vloei egter ondergronds en verskaf lewe aan gras en kameeldoringbome wat in die rivierbeddings gedy. Die rivier mag gering vloei na groot donderstorms, terwyl die wild feesvier en na die rivierlopies stroom om hulle ewige dors te les.
Geskiedenis
Die Kalahari Gemsbok Nasionale Park in Suid Afrika is op 31 Julie 1931 gevestig, om migrerende wild, veral gemsbokke, teen wilddiefstal, te beskerm. In 1948 is daar 'n informele, mondelinge ooreenkoms tussen die Betsjoeanaland Protektoraat en die Unie van Suid-Afrika gemaak om 'n aaneenlopende bewaringsgebied te skep.
Stormsrivierpas
Die Stormsrivierpas is 'n bergpas wat deur die Stormsrivier-ravyn loop. Dit in die Oos-Kaap, Suid-Afrika geleë. Die dorpie Stormsrivier is naby die pas.
3753 Cruithne
Grootte en wentelbaan
Cruithne volg eintlik twee wentelbane om die Son, een effens kleiner en vinniger as die Aarde s’n en een effens groter en stadiger. Dit verander elke nou en dan van wentelbaan vanweë die Aarde se invloed. Wanneer dit in die kleiner, vinniger baan is en die Aarde van agter af inhaal, kry dit wentel-energie van die Aarde af en beweeg dit na die groter, stadiger wentelbaan.
Avoca
Avoca is 'n noordelike voorstad van Durban, KwaZulu-Natal, Suid-Afrika. Dit word geadministreer deur die eThekwini Metropolitaanse Munisipaliteit.
Antony, Hauts-de-Seine
duimnael|regs|Blason ville fr Antony duimnael|regs|Die Croix de Berny fontein by die noordelike ingang na Antony Antony is 'n commune in die suidelike voorstede van Parys, Frankryk. Dit is 11.3 km geleë van die sentrum van Parys. Antony is 'n sub-prefektuur van die Hauts-de-Seine département. Dit is die setel van die arrondissement van Antony.
Melinda Page Hamilton
Melinda Page Hamilton (gebore 22 Augustus 1974) is 'n Amerikaanse aktrise. Sy is bekend vir haar rolle in die rolprente Sleeping Dogs Lie (2006) en God Bless America (2011), en in die televisiereekse Cold Case (2003) en Desperate Housewives (2004).